DA, altfel nu poți finaliza Formularul de vânzare. Poți să îl introduci manual, poți să încarci o poză sau poți face capturi de ecran (screenshot) și le poți încărca în contul tău. IMEI-ul este un cod unic de 15 cifre pentru fiecare telefon mobil, îl poți afla prin trei metode: ·       tastezi codul *#06# pe telefon, în meniul de apelare numere. Pe ecran apare codul IMEI; ·       verifici sub bateria telefonului dacă modelul tău îți oferă acces la acumulator; ·       pe cutia pe care a venit telefonul. Îți solicităm IMEI-ul înainte de a finaliza Formularul de vânzare pentru a fi siguri că informațiile completate/selectate de tine în formular sunt pentru dispozitivul care urmează să ajungă în atelierul nostru. Te rugăm să ai în vedere faptul că este interzis să ne transmiți orice dispozitiv care nu este în proprietatea ta sau care este contrafăcut total sau parțial. Ne rezervăm dreptul de a transmite IMEI-ul furnizat în Formularul de vânzare către oricare bază de date care listează telefoane furate sau suspecte de furt și dispozitivele vor fi înmânate Organelor Competente. Dacă, întâmplător, un telefon se dovedește a fi furat sau prezintă suspiciuni de furt, ne rezervăm dreptul de a anula vânzarea și de a obține rambursarea oricărei sume plătite și suportate de către noi, precum costul curierului, costuri cu declarațiile privind dispozitivul furat etc.